***Образец!***

***ПРОЕКТ НА ДОГОВОР!***

**Д О Г О В О Р № ……..............**

Днес,.......................в гр. Русе, между:

**ОБЩИНА РУСЕ**, с адрес: гр. Русе, пл. „Свобода“ № 6, ЕИК/БУЛСТАТ 000530632, представлявана от **Кмета** **ПЛАМЕН ПАСЕВ СТОИЛОВ**, наричана по-долу за краткост **ВЪЗЛОЖИТЕЛ** от една страна,

И

........................................................................................................................................................................................................................................................ със седалище и адрес на управление:..................................................................................................................................

ЕИК ................................ представлявано от .........................................................................., наричано по-долу **ИЗПЪЛНИТЕЛ** от друга страна, на основание Решение № ...... от ............ 20… год. на ВЪЗЛОЖИТЕЛЯ за определяне на ИЗПЪЛНИТЕЛ в резултат на проведена открита процедура за възлагане на обществена поръчка с предмет: **„ДОСТАВКА НА МАТЕРИАЛИ ЗА НУЖДИТЕ НА ОП „КОМУНАЛНИ ДЕЙНОСТИ - РУСЕ”, ОП „ПАРКСТРОЙ“, ОП „СПОРТНИ ИМОТИ“, ОП „ОБРЕДЕН ДОМ - РУСЕ“ И ОП „РУСЕ АРТ“**

1. **ПРАВНО ОСНОВАНИЕ**

Чл. 41 от Закона за обществените поръчки.

1. **ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши доставка на материали за нуждите на ОП „КОМУНАЛНИ ДЕЙНОСТИ - РУСЕ”, ОП „ПАРКСТРОЙ“, ОП „СПОРТНИ ИМОТИ“, ОП „ОБРЕДЕН ДОМ - РУСЕ“ И ОП „РУСЕ АРТ“, след предварителна заявка по видове и количества, определени в Раздел II, т. 2.4 от настоящата документация. ВЪЗЛОЖИТЕЛЯТ определя конкретните количества в съответствие със своите нужди и не е длъжен да закупи цялото количество, посочено в Раздел II, т. 2.4 от настоящата документация. ВЪЗЛОЖИТЕЛЯТ има право да възлага допълнителна доставка в обем, надхвърлящ посоченото в Раздел II т. 2.4 от настоящата документация количество.

1. **ВЛИЗАНЕ В СИЛА, СРОК И МЯСТО НА ИЗПЪЛНЕНИЕ НА ДОГОВОРА. РИСК**

**Чл. 2.** (1)Настоящият договор влиза в сила от датата на подписването му от страните.

(2) Договорът се сключва за срок от 3 (три) години, считано от датата на сключването му.

 (3) Договорът е с място на изпълнение - склад на ОП „Комунални дейности“, намиращ се в гр. Русе 7000, област Русе, ул. Котовск № 3; склад на ОП „Спортни имоти“, намиращ се в гр. Русе 7000, област Русе, ул. Черно море 2; склад на ОП „Русе арт“, намиращ се в гр. Русе 7000, област Русе, пл. „Свобода“ 4, склад на ОП „Обреден дом - Русе“, намиращ се в гр.Русе, ул. "Тома Кърджиев" №4, склад на ОП „Паркстрой“, намиращ се в гр.Русе, ул. "Котовск" №31 ет.1.

(4) Рискът от случайното погиване или повреждане на материалите, предмет на този договор, преминава върху Възложителя от момента на приемането им на мястото на доставяне, което се удостоверява с подписването на приемо-предавателен протокол от страните.

**IV.КАЧЕСТВО**

**Чл. 3.** (1) ИЗПЪЛНИТЕЛЯТ следва да извърши доставката, предмет на договора, с грижата на добър търговец, ефективно и икономично, като защитава максимално законните права и интереси на ВЪЗЛОЖИТЕЛЯ. Артикулите по договора трябва да се доставят до склада пакетирани, когато е приложимо съгласно заявките на ОП „Комунални дейности“, ОП „Спортни имоти“ и ОП „Русе арт“, ОП „Обреден дом- Русе“ и ОП “Паркстрой“.

(2) Всички материали да отговарят на изискванията и нормите на БДС, а за пътните знаци по Наредба 01/18 за сигнализация на пътищата с пътни знаци.

**V.ВЪЗНАГРАЖДЕНИЕ НА ИЗПЪЛНИТЕЛЯ**

**Чл. 4.** (1)За изпълнение на предмета на договора ВЪЗЛОЖИТЕЛЯТ ще изплати на ИЗПЪЛНИТЕЛЯ възнаграждение в ориентировъчен размер от …………………..... /................................................./ лева с включени ДДС и транспортни разходи до складовете на ОП „Комунални дейности“, ОП „Спортни имоти“ и ОП „Русе арт“, ОП “Обреден дом“ и ОП “Паркстрой“, съгласно ценовата оферта на ИЗПЪЛНИТЕЛЯ.

(2) Плащанията ще се извършват в края на всеки месец на база на предварително заявени количества и видове материали по банков път след физическото предаване на доставените материали, до 10 календарни дни от представяне на двустранно подписан приемо-предавателен протокол и фактура оригинал.

(3) Предложените единични цени на отделните видове материали не могат да бъдат променяни освен в допустимите от Закона за обществени поръчки случаи.

**VI.ПРИЕМАНЕ НА ИЗВЪРШЕНИТЕ РАБОТИ**

**Чл. 5.** (1) ВЪЗЛОЖИТЕЛЯТ придобива собствеността върху доставените материали след подписването на приемо-предавателен протокол.

(2) Физическото предаване и приемане на доставката се удостоверява чрез съставяне на протокол, подписан от страните или от упълномощени от тях лица.

**Чл. 6.** (1). ВЪЗЛОЖИТЕЛЯТ има право:

1. да одобри извършената доставка, когато същата отговаря на договореното;
2. да иска отстраняване на недостатъци, грешки и дефекти, свързани с изпълнението на доставката в определен от него срок;
3. да откаже одобрение на доставката при съществени отклонения от договореното.

(2) ВЪЗЛОЖИТЕЛЯТ писмено уведомява ИЗПЪЛНИТЕЛЯ за решението си по ал.1.

(3) Отстраняването на недостатъци, грешки и дефекти, свързани с изпълнението на предмета на договора по ал. 1, т. 2 се извършва в указания от ВЪЗЛОЖИТЕЛЯ срок изцяло за сметка на ИЗПЪЛНИТЕЛЯ.

**VII. ГАРАНЦИЯ ЗА ИЗПЪЛНЕНИЕ**

**Чл. 7.** (1) При подписване на договора ИЗПЪЛНИТЕЛЯТ представя гаранция за изпълнение на задълженията си по него в размер на 1% (един на сто) от стойността на поръчката в размер на ................................................................................. Гаранцията се представя под формата на неолихвяем паричен депозит, преведен по следната сметка на Възложителя:

……………………………………………………………………………………………………………………………………………………………………………………………………..или под формата на безусловна и неотменяема банкова гаранция, в оригинал, учредена при условията на чл. 60 от ЗОП, която се одобрява предварително от ВЪЗЛОЖИТЕЛЯ.

(2) При качествена, точна и съобразена с клаузите на настоящия договор доставка, гаранцията се освобождава в пълен размер, в двуседмичен срок след прекратяване на договора. В случай на некачествена, непълна или лоша доставка, ВЪЗЛОЖИТЕЛЯТ може да задържи гаранцията изцяло или частично до отстраняване на констатираните недостатъци.

(3) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

(4) ВЪЗЛОЖИТЕЛЯТ освобождава гаранцията, без да начислява лихви за периода, през който средствата законно са престояли при него, при прекратяване на договора след уреждане на всички финансови претенции между страните.

(5) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие, са за сметка на ИЗПЪЛНИТЕЛЯ.

(6) Възложителя има право да се удоволетвори за начислените от него неустойки и присъдени от съда обезщетения от внесената от ИЗПЪЛНИТЕЛЯ гаранция за изпълнение на договора.

**VIII.ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8**. ВЪЗЛОЖИТЕЛЯТ има право:

1. Да приеме доставката от ИЗПЪЛНИТЕЛЯ, съответстваща на заявените вид, количество и качество;
2. Да изисква от ИЗПЪЛНИТЕЛЯ да отстрани недостатъци, грешки и дефекти, свързани с изпълнението на предмета на договора, установени при приемането, в случаите, когато доставеното не съответства по вид, количество и качество на изискванията на ВЪЗЛОЖИТЕЛЯ;

**Чл. 9.** ВЪЗЛОЖИТЕЛЯТ се задължава:

1. Да съдейства на ИЗПЪЛНИТЕЛЯ при изпълнение на доставката по този договор;
2. Да заплати на ИЗПЪЛНИТЕЛЯ в срок дължимото възнаграждение съгласно чл. 4 от договора.

**IX.ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 10.** (1) ИЗПЪЛНИТЕЛЯТ има право:

1. Да получи уговореното възнаграждение в размера, сроковете и при условията по чл. 4;
2. Да иска от ВЪЗЛОЖИТЕЛЯ съдействие и информация, необходими му за качественото извършване на доставката по този договор.

**Чл. 11**. (1) ИЗПЪЛНИТЕЛЯТ се задължава:

1. Да извърши доставката на заявените от ВЪЗЛОЖИТЕЛЯ вид и количества материали качествено и в срока по договора според изискванията на ВЪЗЛОЖИТЕЛЯ, като се стреми тя да бъде извършена по най-високите стандарти на професионална компетентност, етичност и почтеност;
2. Да извършва доставката по чл. 1 **в срок до ………..астрономически часа** от получаване на писмена заявката от страна на ВЪЗЛОЖИТЕЛЯ, съгласно техническата оферта на ИЗПЪЛНИТЕЛЯ.
3. Да отстрани недостатъци, грешки и дефекти, свързани с изпълнението на предмета на договора в указан от ВЪЗЛОЖИТЕЛЯ срок, изцяло за своя сметка;
4. Да информира своевременно ВЪЗЛОЖИТЕЛЯ за всички пречки, възникващи в хода на изпълнението на доставката и да предложи начин за отстраняването им.
5. В 10 - дневен срок от сключване на договора ИЗПЪЛНИТЕЛЯ е длъжен да представи копия на документи, доказващи наличието на собствена/наета асфалтова база или копие на договор за доставка на асфалтови смеси, както и копия на документи, удостоверяващи, че има на разположение декларираното техническо оборудване.

**X.ПОСЛЕДИЦИ ОТ НЕИЗПЪЛНЕНИЕТО НА ДОГОВОРА**

**Чл. 12**. (1) Ако ИЗПЪЛНИТЕЛЯТ не изпълни доставката на заявените по вид, количество и качество материали или не изпълни други договорени дейности в установения по договора срок, ВЪЗЛОЖИТЕЛЯТ може да наложи неустойка в размер на 0.03 на сто за всеки просрочен ден, но не повече от 10 % (десет на сто) от стойността на договора.

(2) При пълно неизпълнение на договорните задължения и прекратяване на договора по чл. 16, т.5, ИЗПЪЛНИТЕЛЯ дължи на ВЪЗЛОЖИТЕЛЯ неустойка в размер на 20% от стойността по чл.4, ал. 1 т договора.

(3) Неустойката не лишава изправната страна от правото да търси обезщетение за вреди по общия ред.

(4) Ако в резултат от неизпълнение на задължение по договора от страна на ИЗПЪЛНИТЕЛЯ, бъде заведен иск срещу ВЪЗЛОЖИТЕЛЯ от трета страна, ИЗПЪЛНИТЕЛЯТ ще възстанови на ВЪЗЛОЖИТЕЛЯ всички претърпени от него вреди, разноски и/или разходи.

**XI.НЕПРЕДВИДЕНИ ОБСТОЯТЕЛСТВА И НЕПРЕОДОЛИМА СИЛА**

**Чл. 13**. (1) Страните се освобождават от отговорност за неизпълнение на задълженията по настоящия договор, ако това се явява следствие от появата на непредвидени обстоятелства или събития, представляващи непреодолима сила по смисъла на Закона за обществените поръчки и Търговския закон и ако тези обстоятелства непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което действат такива обстоятелства.

(2) Страната, която се намира в невъзможност да изпълнява задълженията си по този договор поради непредвидени обстоятелства или непреодолима сила е длъжна незабавно:

1. Да уведоми писмено другата страна за настъпилото събитие, което причинява неизпълнение на задълженията й; за степента, до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;
2. Да положи всички разумни усилия, за да избегне, отстрани или ограничи до минимум понесените вреди и загуби.

(3) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(4) Липсата на парични средства не представлява непреодолима сила.

(5) Определено събитие не може да се квалифицира като „непреодолима сила”, ако:

1. Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор.
2. Ефектът от това събитие е могъл да бъде избегнат или намален с полагането на всички разумни грижи.

**Чл. 14.** В случай на възникването на непреодолима сила, изпълнението на съответното задължение по този договор се спира.

**XII.ИЗМЕНЕНИЕ НА ДОГОВОРА**

**Чл. 15**. (1) Страните по този договор не могат да го изменят.

(2) Изменение на договора се допуска по изключение при условията на чл. 43, ал.2 от ЗОП.

**XIII.УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 16**. Настоящият договор се прекратява:

1. С изтичане на срока по чл. 2;
2. По взаимно съгласие между страните, изразено в писмена форма;
3. При виновно неизпълнение на задълженията на ИЗПЪЛНИТЕЛЯ, ВЪЗЛОЖИТЕЛЯ може да развали договора по реда на чл. 87 от ЗЗД.
4. При условията на чл. 43, ал. 4 от Закона за обществените поръчки;
5. При невиновна невъзможност за изпълнение на договорните задължения.

**XIV. ЕТИЧНИ КЛАУЗИ**

**Чл.17.** ИЗПЪЛНИТЕЛЯТ трябва да действа във всеки момент професионално, безпристрастно и в съответствие с кодекса за етично поведение на професията си. Той трябва да се въздържа от всякакви публични изявления и разпространяване на информация във връзка с обществената поръчка, направени без предварително одобрение на Възложителя.

**Чл.18.**ИЗПЪЛНИТЕЛЯТ не може да ангажира Възложителя с дейност без предварително писмено съгласие на последния.

**Чл.19.** ИЗПЪЛНИТЕЛЯТ не може да приема други плащания във връзка с договора, освен тези, описани в самия договор.

**Чл.20.** ИЗПЪЛНИТЕЛЯТ и неговите служители не трябва да упражняват каквато и да било дейност или да получават облага, която е в разрез с техните задължения към Възложителя.

**Чл.21.** ИЗПЪЛНИТЕЛЯТ ще се въздържа от всички взаимоотношения, които могат да компрометират неговата независимост или независимостта на служителите му.

**XV.ЗАКЛЮЧИТЕЛНИ РАЗПОРЕДБИ**

**Чл.22**. ВЪЗЛОЖИТЕЛЯТ не носи отговорност, произтичащата от искове или жалби вследствие нарушение на нормативни изисквания от страна на ИЗПЪЛНИТЕЛЯ, неговите служители или лица, подчинени на неговите служители, или в резултат на нарушение на правата на трето лице.

**Чл. 23**. Комуникацията по този договор се осъществява в писмена форма. Писмената форма се счита за спазена и когато съобщенията са отправени по факс. При промяна на данните за кореспонденция всяка от страните е длъжна да уведоми другата в седемдневен срок от настъпване на промяната.

**Чл.24**. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**Чл.25.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при непостигане на такова - спорът се отнася за решаване пред компетентния съд на територията на Република България по реда на Гражданско процесуалния кодекс.

За неуредените в настоящия договор въпроси се прилагат разпоредбите на Търговския закон, Закона за задълженията и договорите и останалото действащо българско законодателство.

Настоящия договор се подписа в 3 еднообразни екземпляра: един за ИЗПЪЛНИТЕЛЯ и 2 за ВЪЗЛОЖИТЕЛЯ.

 Лице за контакт от страна на ВЪЗЛОЖИТЕЛЯ: .....................................................................................................................................................

 Лице за контакт от страна на ИЗПЪЛНИТЕЛЯ: ......................................................................................................................................................

Неразделна част от настоящия договор са следните приложения:

**Приложение 1**: Техническата оферта на Изпълнителя;

**Приложение 2:** Ценовата оферта на Изпълнителя.

**ВЪЗЛОЖИТЕЛ: ИЗПЪЛНИТЕЛ:**